AIŠKINAMASIS RAŠTAS

dėl Molėtų rajono savivaldybės viešųjų paslaugų teikimo vietinio susisiekimo maršrutais poreikio nustatymo taisyklių patvirtinimo

1. Parengto tarybos sprendimo projekto tikslai ir uždaviniai:

Sprendimo projekto tikslas – nustatyti naujų, esamų keitimo bei panaikinimo vietinio susisiekimo maršrutų poreikio nustatymo tvarką.

2. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

3. Laukiami rezultatai:

Bus priimtas dokumentas, kuris reglamentuos viešųjų paslaugų teikimo organizavimą. Neigiamų pasekmių priėmus siūlomą Sprendimo projektą nenumatoma.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai:

Sprendimo projektas parengtas vadovaujantis Lietuvos Respublikos kelių transporto kodekso 171 straipsnio 2 dalimi (viešųjų paslaugų prieinamumą savivaldybių teritorijose, viešųjų paslaugų teikimo vietinio susisiekimo maršrutais poreikį numato savivaldybės vykdomoji institucija arba jos įgaliotas viešojo administravimo subjektas, vadovaudamiesi savivaldybės atstovaujamosios institucijos nustatyta tvarka), kuris reglamentuoja viešųjų paslaugų teikimo organizavimą.

Atsižvelgdami į aukščiau išdėstytą informaciją teikiame Sprendimo projektą, kuriuo siūlome viešųjų paslaugų teikimo vietinio susisiekimo maršrutais poreikio nustatymo taisykles.